stanford-oval/wikipedia huggingface dataset:
ריכטר (סדרת טלוויזיה)
עלילה

אנדריי ריכטר הוא גאון רפואי מיזנתרופי העומד בראש המחלקה לאבחנה רפואית וצוות מאבחנים בבית החולים הקליני מספר 100 שבמוסקבה. לריכטר רגל פגועה כתוצאה מאבחנה שגויה וכפועל יוצא מכך הוא נאלץ להיעזר במקל הליכה וסובל מהתמכרות לסמים נרקוטיים ומשככי כאבים כדוגמת טרמדול.
מרבית הפרקים עוסקים באבחון מחלות ומתחילים ברצף אירועים מחוץ לבית החולים המובילים להתבטאות תסמיני המחלה אצל המטופל. בהמשך הפרק מתוארים ניסיונות חברי צוות המאבחנים לאבחן ולטפל במחלת המטופל, שלעיתים קרובות נכשלים עד שמצבו של החולה מחמיר והופך לאנוש. בדומה למקבילו האמריקאי, ריכטר נוהג לדחות מקרים שלדעתו אינם מעניינים מבחינת המורכבות שלהם. קווי העלילה השונים מתמקדים בתאוריות ובשיטות הרפואיות היוצאות דופן של ריכטר ותגובות הדמויות האחרות, ולא בדקויות הטיפול.
הצוות משתמש בשיטת האבחנה המבדלת, כשתפקידו של ריכטר הוא להנחות את חברי הצוות בדיונים. הוא משתמש בלוח לבן, עליו הוא כותב ומוחק את האטיולוגיות האפשריות עם טוש מחיק. בחלק ניכר מהפרקים החולה מאובחן באופן שגוי ומטופל בהתאם מבחינה תרופתית. דבר זה גורם בדרך כלל לסיבוכים נוספים, אך לבסוף מסייע לריכטר ולצוותו לאבחן את הבעיה האמיתית של המטופל, כיוון שאופי הסיבוכים מספק מידע יקר ערך וחדש. ריכטר נוטה להסיק את המסקנה הנכונה בפתאומיות, לעיתים בעקבות השראה שקיבל מהערה אגבית שנאמרה על ידי דמות אחרת. האבחונים יכולים להיות של מחלות נדירות ונפוצות כאחד. מאחר שרוב ההיפותזות שלו מבוססות על תובנות חריגות שהתגלו בפניו באופן מקרי, הוא מתקשה לעיתים קרובות לקבל רשות מהממונה עליו, מנהלת בית החולים, לבצע הליכים רפואיים אותם הוא רואה כנחוצים בנסיבות העניין. דבר זה מודגש במיוחד כשהטיפול המוצע כרוך בדרגת סיכון גבוהה, או שנוי במחלוקת מבחינת אתיקה רפואית.
שחקנים ודמויות

שחקן/ית ראשי/ת
שחקן/ית משנה/אורח/ת
ראו גם

| 0 | 1 | 2 |
| --- | --- | --- |
| עיינו גם בפורטל: |   | פורטל טלוויזיה |
האוס (סדרת טלוויזיה)
הערות שוליים

↑  Richter series
↑  House: Russian Remake of FOX Series to Star Aleksei Serebryakov
↑  ‘House’ Set for Russian Remake with Aleksei Serebryakov in Hugh Laurie Role
↑  Modern Family,' 'House' to Get Russian Remake
↑  ‘House’ Set for Russian Remake with Aleksei Serebryakov in Hugh Laurie Role
↑  'Leviathan' Star to Play Lead in Russian Remake of 'House'
ריצ'רד מאיירס

| --- | --- |

 לידה:  1 במרץ 1942 (בן 82) פנסילבניה, ארצות הברית
 מדינה:  ארצות הברית 
 השכלה:  Auburn University at Montgomery  אוניברסיטת המדינה של קנזאס  תיכון שוני מישן נורת'  מכללת המלחמה של צבא ארצות הברית  בית הספר לממשל ע"ש קנדי באוניברסיטת הרווארד 
 השתייכות:  ארצות הברית חיל האוויר של ארצות הברית 
 תקופת הפעילות:  1965–2005 (כ־40 שנה)
 דרגה:   גנרל
 תפקידים בשירות
 פיקוד החלל של ארצות הברית מפקד פיקוד הגנת האוויר והחלל של צפון אמריקה סגן יו"ר המטות המשולבים  יושב ראש המטות המשולבים של הכוחות המזוינים של ארצות הברית
 פעולות ומבצעים
 מלחמת וייטנאם  מלחמת עיראק   מלחמת אפגניסטן
 עיטורים
  לגיון ההצטיינות  מדליית השירות המצוין של הצי
 
ריצ'רד באומן מאיירס (באנגלית: Richard Bowman Myers; נולד ב-1 במרץ 1942) הוא גנרל אמריקאי יוצא חיל האוויר של ארצות הברית אשר שימש כיושב ראש המטות המשולבים של הכוחות המזוינים של ארצות הברית.
ראשית חייו

מאיירס נולד וגדל בקנזס סיטי, מיזורי. הוא למד הנדסת מכונות באוניברסיטת קנזס. במהלך לימודיו השלים קורס קצינים במסגרת העתודה האקדמית של חיל האוויר של ארצות הברית והוסמך כסג"ם.
קריירה

לאחר לימודיו, בשנת 1965, התגייס מאיירס לחיל האוויר של ארצות הברית והשלים קורס טיס כטייס קרב. מאיירס לחם במלחמת וייטנאם ולזכותו רשומות 600 שעות טיסה קרבית במטוס F-4 פנטום. לאחר מכן שירת במספר תפקידי פיקוד ומטה ובהם מפקד חיל האוויר החמישי של ארצות הברית ומפקד פיקוד כוחות ארצות הברית ביפן, מפקד כוחות האוויר של ארצות הברית בגזרת האוקיינוס השקט, מפקד פיקוד החלל של חיל האוויר של ארצות הברית, מפקד פיקוד הגנת האוויר והחלל של צפון אמריקה, מפקד פיקוד החלל של ארצות הברית וסגן יו"ר המטות המשולבים. באוקטובר 2001 מונה ליושב ראש המטות המשולבים. מאיירס שימש בתפקידו במהלך מלחמת אפגניסטן ומלחמת עיראק. בשנת 2005 סיים את שירותו ופרש לגמלאות.
הערות שוליים

↑  מאת אמיר אורן, מאחורי מסך החול, באתר הארץ, 19 במרץ 2003.
↑  אמיר אורן, גם לגנרל האמריקאי, דייוויד פטראוס, מתחיל להימאס מהקיפאון המדיני, באתר הארץ, 18 במרץ 2010.
↑  גל פרל פינקל וסא"ל ירון,מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמוד 43.
↑  אריק שמיט, רק מטרות מיוחדות מגיעות לאישור הנשיא, באתר הארץ, 24 באוקטובר 2001.
↑  מאת אמיר אורן, איך בוחרים רמטכ"ל, באתר הארץ, 13 במרץ 2002.
↑  מאת נתן גוטמן, פעולת קומנדו קרקעית של צבא ארה"ב באפגניסטאן, באתר הארץ, 20 באוקטובר 2001.
↑  הרמטכ"ל מאיירס: גם אם יופעל נגדנו נשק כימי אנחנו נתקדם, באתר ערוץ 7, 3 באפריל 2003.
| --- | --- |
בקרת זהויות :  ISNI: 0000 0001 1445 7659  LCCN: no2002079973  NARA: 10611530  SNAC: w6481xt4  SUDOC: 140789820  VIAF: 61218034   WorldCat (עם VIAF): 61218034
ריכרד, נסיך זיין-ויטגנשטיין-ברלבורג השישי

הנסיך ריכרד ואשתו בנדיקטה, נסיכת דנמרק
ריכרד, נסיך זיין-ויטגנשטיין-ברלבורג השישי (בגרמנית: Richard zu Sayn-Wittgenstein-Berleburg; ‏ 29 באוקטובר 1934 - 13 במרץ 2017) היה חתנו של פרדריק התשיעי, מלך דנמרק.
ביוגרפיה

ריכרד נולד ב-29 באוקטובר 1934 בגיסן, לגוסטב אלברכט, נסיך זיין-ויטגנשטיין-ברלבורג החמישי ולמרגריט פושה, בתם של שארל לואי פושה, דוכס אוטרנטו והרוזנת מדלן דאגלס. הוא למד יערנות באוניברסיטת מינכן ובאוניברסיטת גטינגן, ולאחר מכן עבד כיערן בשירות מדינת נורדריין-וסטפאליה.
ב-3 בפברואר 1968 התחתן ריכרד עם בנדיקטה, נסיכת דנמרק, בתם של פרדריק התשיעי, מלך דנמרק ואינגריד, נסיכת שוודיה, ממנה נולדו לו שלושה ילדים. בני הזוג בילו את זמנם בעיקר בגרמניה, בעוד בדנמרק בילתה בנדיקטה כרבע מזמנה. ביולי 2003 עבר ריכרד טיפול בסרטן הערמונית, ובהמשך עבר טיפולים לסרטן העור. ב-13 במרץ 2017 הוא מת במפתיע בברלבורג, ובנו גוסטב, נסיך זיין-ויטגנשטיין-ברלבורג השביעי ירש את תאריו.
משפחתו

ב-3 בפברואר 1968 התחתן ריכרד עם בנדיקטה, נסיכת דנמרק, בתם של פרדריק התשיעי, מלך דנמרק ואינגריד, נסיכת שוודיה, ממנה נולדו לו שלושה ילדים:
גוסטב, נסיך זיין-ויטגנשטיין-ברלבורג השביעי (נולד ב-1969)
אלכסנדרה, נסיכת זיין-ויטגנשטיין-ברלבורג (נולדה ב-1970), התחתנה עם הרוזן ג'פרסון פון פפייל אונד קליין-אלגוט
נטלי, נסיכת זיין-ויטגנשטיין-ברלבורג (נולדה ב-1975), התחתנה עם אלכסנדר ג'ונסמן
רכס מסה

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  73°11′00″S 162°55′01″E﻿ / ﻿73.1833°S 162.917°E﻿ / -73.1833; 162.917
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מסה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מסה
 
רכס מסה (באנגלית: Mesa Range) הוא רכס הרי שולחן (מסות) הממוקם בראשו של קרחון רניק באזור חוף פנל של ארץ ויקטוריה, שבאנטארקטיקה.
היסטוריה > מקור השם

המחלקה הצפונית של משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה לרכס את שמו.
השם תיאורי.
גאוגרפיה

| רכס מסה |
| --- | --- | --- |
| עמקים | מילס |  |
| הרים | בירטה • גייר • טובין • סקאראב • פיין |  |
| נונאטאקים | מוניומנט |  |
| מצוקים | סידרס |  |
ריצ'רד לנדר

| --- | --- |

 לידה:  8 בפברואר 1804 טרורו, הממלכה המאוחדת 
 פטירה:  6 בפברואר 1834 (בגיל 29) ניגריה 
 מדינה:  הממלכה המאוחדת של בריטניה הגדולה ואירלנד 
 פרסים והוקרה:  מדליית המייסדים (1832) 
 
ריצ'רד למון לנדר (באנגלית: Richard Lemon Lander;‏ 8 בפברואר 1804 - 6 בפברואר 1834) היה חוקר אנגלי של מערב אפריקה. הוא ואחיו היו האירופאים הראשונים שהלכו במסלול נהר הניז'ר, וגילו שהוא הוביל לאוקיינוס האטלנטי.
ביוגרפיה

לנדר היה בנו של בעל פונדק טרורו, קורנוול. קיבל השכלה מסוימת בקומבה ליין. בגיל שלוש-עשרה (1817) הוא ליווה סוחר לאיי הודו המערבית, שם סבל מהתקפת מלריה בסן דומינגו. התקפת מלריה זו, חיסנה אותו להשפעת המחלה בהמשך מסעותיו באפריקה. כשחזר לביתו בשנת 1818, זכה למישרת משרת במספר משפחות עשירות בלונדון עימן סייר באירופה.
חקירותיו של לנדר החל כמשרת לחוקר הסקוטי יו קלפרטון עמו נסע בשנת 1823 למושבת הקייפ, ואחר כך למסע למערב אפריקה בשנת 1825. קלפרטון נפטר ב־13 באפריל 1827 ליד סוקוטו, בניגריה של ימינו, והשאיר את לנדר כחבר המשלוח האירופי היחיד ששרד. הוא המשיך לדרום-מזרח לקאנו לפני שחזר לאזור היורובה לחוף הים, ומשם הגיע לבריטניה ביולי 1828.
לנדר הוזמן למשלחות נוספות באפריקה על ידי הממשלה הבריטית ושב למערב אפריקה בשנת 1830, בליווי אחיו ג'ון. הם נחתו בבדאגרי ב־22 במרץ 1830 ועקבו אחר מהלך נהר הניז'ר התחתון מבוסה אל הים. לאחר שבחנו כ -160 קילומטרים מהנהר ניז'ר במעלה הזרם, הם חזרו לחקור באמצעות שייט את נהר בנה ודלתת נהר ניז'ר. בדלתה הם נחטפו על ידי כמה מקומיים באיגבו-אורה, וכופר גדול נדרש על ידי המלך המקומי, שקיבל את מבוקשו. למרות זאת הם הצליחו לפתור את מסלול הנהר ומוצאו הגדול. הם נסעו חזרה לבריטניה מפרננדו פו דרך ריו דה ז'ניירו בשנת 1831.
בשנת 1832 חזר לנדר לאפריקה בפעם השלישית והאחרונה, כמנהיג משלחת שאורגנה על ידי מקגרגור ליירד ואחרים, מתוך כוונה להקים יישוב מסחרי בצומת הנהרות ניז'ר ובנו, תוך שימוש בשתי ספינות קיטור "קוורה" וה"אלבורקה". עם זאת, המשלחת נקלעה לקשיים, אנשים רבים מתו מחום והיא לא הצליחה להגיע לבוסה.
בעת ששט במעלה הזרם הותקף לנדר על ידי תושבים מקומיים ונפצע מכדור רובה עמוק בירכו. הוא הצליח לחזור לחוף, אך מת שם מפציעותיו. הוא נקבר בבית הקברות קלרנס בפרננדו פו. הוא הותיר אחריו אשה ובת.
מורשת

בעיר מולדתו טרורו, קיימת אנדרטה לזכרו שנבנתה על ידי הפסל האנגלי נווי נורת'י. הפסל עומד בתחילת רחוב לימון וליד בית ספרו שנקרא על שם ריצ'רד לנדר. בניית האנדרטה החלה בשנת 1835.
בשנת 1832 לנדר זכה במדליית החברה הגאוגרפית המלכותית, "עבור שירותים חשובים בקביעת מסלול נהר הניז'ר".
כדי לציין 200 שנה להולדתו של ריצ'רד לנדר ולחגוג את הישגיהם המדהימים של האחים לנדר, נשלחה בנובמבר 2004 'משלחת רצון טוב' כדי לחזור למסלול מסע הנהרות ההיסטורי שלהם.
הערות שוליים

↑  "Full biography". oxforddnb.com. Oxford Dictionary of National Biography. 2004. doi:10.1093/ref:odnb/15975. Retrieved 27 October 2017.
↑  Early life". Retrieved 27 October 2017
↑  Biography". britannica.com. Encyclopædia Britannica. Retrieved 27 October 2017
↑  "The second expedition". oxfordindex.oup.com. Oxford University Press. Retrieved 27 October 2017.
↑  Laird, MacGregor (1837). Narrative of an expedition into the interior of Africa: by the River Niger ... London: Richard Bentley. pp. 1–410. Retrieved 27 October 2017.
↑  "Lander Monument". West Briton. 27 May 1836. Retrieved 28 December 2012
| --- | --- |
בקרת זהויות :  NLI: 987007264267305171  PLWABN: 9810615832205606  BIBSYS: 90614195  BnF: cb12531140p (data)  CiNii: DA05090521  GND: 117583219  ISNI: 0000 0000 8111 3461  KulturNav: 995bfbb5-3cad-4a4d-a908-5f09934bf822  LCCN: n88138603  NKC: zmp20231194727  NLA: 35289703  NTA: 070378894  RERO: 02-A012465922  SELIBR: 312640  SNAC: w60297tk  SUDOC: 085856061  Trove: 899267  VIAF: 32108156   WorldCat (עם VIAF): 32108156 
ציור האחים לנדר בסירה על הניז'ר
עמוד האנדרטה של ריצ'רד לנדר בטורו
רכס מץ'

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  רכס סנטינל 
 קואורדינטות:  77°34′00″S 86°20′00″W﻿ / ﻿77.5667°S 86.3333°W﻿ / -77.5667; -86.3333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מץ'(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מץ'
 
רכס מץ' (באנגלית: Matsch Ridge) הוא רכס הרים נישא בצידו המזרחי של רכס סנטינל בצפון הרי אלזוורת' שבאנטארקטיקה.
גובהו של הרכס 1,830 מטרים מעל פני הים, ואורכו 3 קילומטרים בכיוון מערב - צפון מערב.
אוכף סקאמני מחבר את רכס מץ' להר ואייט ארפ.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים בשנת 1982.
הרכס נקרא על שם צ'ארלס מץ' (Charles Matsch) פרופסור לגאולוגיה באוניברסיטת מינסוטה בדולות במדינת מינסוטה שבארצות הברית.
מץ' היה חבר משלחת הרי אלזוורת' של תוכנית המחקר האנטארקטית של ארצות הברית, אשר חקרה את הרכס בין השנים 1979–1980.
הערות שוליים

1 2 3 4 5 6 7  מידע גאוגרפי והיסטורי
↑  EXPLORER’S GAZETTE - גאזט המגלים, עמ' 22
רכס פלינט

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  77°31′00″S 163°01′59″E﻿ / ﻿77.5167°S 163.033°E﻿ / -77.5167; 163.033
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס פלינט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס פלינט
 
רכס פלינט (באנגלית: Flint Ridge) הוא רכס הרים בכיוון צפון - דרום, המהווה חלק מרכס אסגארד, בארץ ויקטוריה שבאנטארקטיקה.
גובהו של הרכס 995 מטרים מעל פני הים. בקצהו הדרומי של הרכס נמצא מצוק נוקסון שכיוונו מזרח - מערב (והוא מהווה את הגבול הצפוני של קרחון חבר העמים).
בצידו המערבי של הרכס מצויה גבעת סאג'יטייט (Sagittate Hill) שגובהה 800 מטרים מעל פני הים.
היסטוריה > מקור השם

שמם של רכס פלינט, גבעת סאג'יטייט ומצוק נוקסון, ניתן להם על ידי הוועדה המייעצת לשמות אנטארקטיים.
הרכס נקרא על שמו של לורנס א. פלינט ( Lawrence A. Flint) שהיה מנהל תחנת המחקר ברג של תוכנית המחקר האנטארקטית של ארצות הברית שפעלה בתחנת מקמרדו בשנת 1972.
שמה של גבעת סאג'יטייט (Sagittate Hill; מילולית: "הגבעה בצורת חץ") ניתן לה בשנת 1997, בשל צורתה.
שמו של מצוק נוקסון ניתן לו בשנת 1997, והוא נקרא על שם ג'ון פ. נוקסון (John F. Noxon) שגילה את השיטה של  ספקטרוסקופיה למדידת של גזים בסטרטוספרה, בייחוד גילוי חנקן דו-חמצני.
הערות שוליים

1 2 3  מידע גאוגרפי והיסטורי על רכס פלינט
1 2 3 4  מידע גאוגרפי והיסטורי על מצוק נוקסון
1 2  מידע גאוגרפי והיסטורי על גבעת סאג'יטייט
| אתרים ברכס אסגארד |
| --- | --- | --- |
| הרים | אוטגארד • אובליסק • אודין • אוליבר • בול • גרנדל • דרבי • האריס • הארפ • הול • וולגר • לוקי • ליונס • מטרהורן • נוקס • פונדר • פנורמה • פריה • פרק • קולמן • ת'ור |  |
| רכסי הרים | אינלנד פורטס • גבעות מקדונלד • רכס פלינט |  |
| מצוקים | הות'ם |  |
| עמקים | טירול • יוטונהיים • ניבלונגן • פירס • פנריר |  |
| קרחונים | אלבריך • ביאוולף • חבר העמים • פאונטיין • קונרואו • קטספו • ריפיטר |  |
רוברט ליי

רוברט ליי (בגרמנית: Robert Ley; ‏15 בפברואר 1890 - 25 באוקטובר 1945) היה פוליטיקאי נאצי, ראש חזית העבודה הגרמנית (אנ') בשנים 1933–1945, ומראשי המשטר בגרמניה. לאחר המלחמה נלכד על ידי בעלות הברית אך התאבד לפני משפטו.
ביוגרפיה > לימודים, שירות צבאי והצטרפות למפלגה הנאצית

ליי נולד בעיירה נידרבריידנבאך בגרמניה (כיום במדינת נורדריין-וסטפאליה, אז חלק מפרובינציית הריין, שהייתה חלק מפרוסיה). הוא היה הילד השביעי מבין 11 ילדים. הוריו היו אמילי (ואלד, לפני נישואיה) ופרידריך, שהיה חקלאי. אביו היה שקוע בחובות כבדים, אך למרות זאת הצליח רוברט להגיע ללימודים אקדמיים. הוא למד כימיה באוניברסיטאות יינה, בון ומינסטר. תחילתה של מלחמת העולם הראשונה קטעה את ניסיונותיו להשתלב בתעשייה הכימית, והוא התנדב לשירות צבאי. במשך שנתיים שירת בחיל התותחנים, ולאחר מכן הוכשר כתצפיתן אווירי, שמטרתו להכווין את אש הארטילריה. ב-1917 הופל מטוסו, והוא נפל בשבי הצרפתים. הוא היה שנתיים במחנה שבויים בצרפת, עד תום המלחמה. היו שטענו כי בעת ההתרסקות סבל פגיעה מוחית קשה, שגרמה לו לגמגום ולהתקפים של התנהגות לא יציבה. התקפים אלה הוחמרו עוד יותר על ידי שתיינות כבדה.
לאחר המלחמה שב ליי לאוניברסיטה. הוא השלים את הדוקטורט שלו ב-1920, ועבד ככימאי מזון במפעל אי גה פארבן שבלברקוזן,
הסמוכה לחבל הרוהר. לאחר כיבוש חבל הרוהר על ידי צרפת ובלגיה בינואר 1923, הפך ליי הנזעם לימני קיצוני. הוא הצטרף למפלגה הנאצית ב-1924, לאחר שקרא את נאומו של אדולף היטלר במשפטו, שנערך לאחר הפוטש במרתף הבירה במינכן. ב-1925 כבר היה ליי גאולייטר של דרום הריינלנד, ועורך העיתון האנטישמי הארסי "ווסטדויטשה באובאכטר" (Westdeutsche Beobachter). נאמנותו להיטלר הייתה מלאה וללא סייג, ובשל כך התעלמו היטלר וראשי המפלגה הנאצית מהדיווחים על יהירותו, חוסר יעילותו ושכרותו המתמדת.
ביוגרפיה > חזית העבודה הגרמנית > תוכנית כוח באמצעות שמחה

היטלר וליי היו מודעים לכך שדיכוי ארגוני העובדים ומניעת העלאות שכר על ידי נאמני מערכת העבודה יצרו מצב שהיה למעשה דיכוי של העובדים. דרישות המשטר הנאצי מהעובדים להגביר את התפוקה כדי לזרז את התחמשותה מחדש של גרמניה, רק הגבירו את הסכנה להתמרמרות ולתסיסה. על מנת למנוע התמרמרות כזו הקים ליי בנובמבר 1933 את פרויקט "כוח באמצעות שמחה" (Kraft durch Freude‏, KdF) שמטרתו הייתה לספק לעובדים שעשועים זולים - טיולים, ספורט ותרבות. פעילויות אלו כללו חופשות מוזלות באתרי נופש בגרמניה ובארצות אחרות, שנחשבו "בטוחות" מבחינת השלטון (בעיקר באיטליה). כמה מאוניות התענוגות הראשונות בעולם, ובהן האוניות "וילהלם גוסטלוף" ו"רוברט ליי" נבנו כדי להוביל את חברי KdF לשיט בים התיכון. תוכניות אחרות כללו קונצרטים, אופרות ומופעי בידור אחרים, שנערכו בבתי החרושת ובמפעלים. הארגון הציע פעילות גופנית בחינם, שכללה אימוני אתלטיקה ואימון בענפי ספורט כמו כדורגל, טניס ושיט. כל הפעילויות הלו מומנו מכספי המיסים של משתתפי התוכנית, ועל ידי השתתפות של המעבידים. ב-1937 הגיעה עלות הפעילות השנתית של "כוח באמצעות שמחה" ל-29 מיליון רייכסמארק. תוכנית "עצמה מתוך שמחה" הייתה אחת התוכניות הפופולריות ביותר של המשטר הנאצי, והביאה לפיוס העובדים ולקבלתם את דרישות המשטר.
אחת מהתוכניות השאפתניות ביותר של "חזית העבודה" ושל "כוח באמצעות שמחה" הייתה ייצור ואספקת "המכונית העממית" לכל פועל, הפולקסווגן. התוכנית המקורית הוטלה על ידי היטלר על יצרן המכוניות פרדיננד פורשה, אך תעשיית המכוניות לא הייתה יכולה לעמוד בדרישתו של היטלר כי עלות המכונית לכל פועל תהיה 1,000 רייכסמארק לכל היותר. "חזית העבודה" לקחה על עצמה את המיזם, וליי חזר לנטיותיו הסוציאליסטיות: הוא הכריז כי המפלגה יכולה להצליח במקום שבו התעשייה הפרטית נכשלת, בשל "קוצר ראות, רשעות, זדוניות, ספסרות וטפשות" של מעמד אנשי העסקים. חברת פורשה בנתה עבור חזית העבודה מפעל חדש בעלות עצומה, שחלקו שולם על ידי מעילה בכספי מיסי החבר של החזית ושימוש בנכסיה המצטברים. חזית העבודה התכוונה לממן את הייצור על ידי תוכנית של פריסת תשלומים לפועלים שירכשו את המכוניות. דגמי המכונית הראשונים הופיעו בפברואר 1939, ו-340,000 פועלים שילמו את התשלומים הראשונים עבור מכונית. ואולם, פרוץ מלחמת העולם השנייה בספטמבר אותה שנה הביא לכך שהמפעל חדל מלייצר מכוניות, ואף מכונית לא סופקה לפועלים. התוכנית כולה הייתה רעועה כלכלית, והתאפשרה רק בשל השחיתות וחוסר אחריות הדיווח (accountability) של המשטר הנאצי.
ביוגרפיה > תפקידו במלחמה

עם פרוץ המלחמה ירדה חשיבותו של ליי. המשק הגרמני גויס כולו למאמץ המלחמה, וחשיבותה של "חזית העבודה" פחתה מאוד. גם פרויקט "כוח באמצעות שמחה" הפך חסר משמעות. השתיינות של ליי והתנהגותו הלא יציבה כבר לא התקבלו בסלחנות כפי שהיה לפני המלחמה, ומקומו נתפס על ידי פריץ טוט, שר החימוש, ולאחר מכן על ידי מחליפו, אלברט שפר. עם הזמן גויסו יותר ויותר מן הפועלים הגרמניים, ובמקומם הובאו עובדי כפייה, בעיקר ממזרח אירופה. ליי נטל חלק מסוים במהלכים אלה, אך היה בצילו של פריץ זאוקל, המנהל הכללי של כוח האדם (Generalbevollmächtigter für den Arbeitseinsatz). עם זאת, ליי היה מעורב במדיניות הניצול לרעה של עובדי הכפייה. בפגישה עם ראשי תעשיית הפחם הגרמנית אמר, שיש לנקוט כלפי עובדי הכפייה מדיניות שאין בה מקום לרחמים; הכפייה צריכה להיות מקסימלית.
למרות חסרונותיו עדיין זכה ליי ליחס אוהד מהיטלר. יחד עם מרטין בורמן ויוזף גבלס היה ליי חלק מהקבוצה הקרובה להיטלר, עד החודשים האחרונים של המלחמה. בנובמבר 1941 זכה לתפקיד חדש: נציב הרייך לבינוי סוציאלי (Reichskommissar für den sozialen Wohnungsbau; השם קוצר מאוחר יותר לנציב הרייך לבינוי, Reichswohnungskommissar). תפקידו היה לתת מענה להרס בתים בגרמניה בשל הפצצות בעלות הברית, הפצצות שהחלו להתגבר מאותה שנה והלאה. תפקידו של ליי היה לטפל בעובדים הגרמניים שהפכו לחסרי בית בשל ההפצצות. שר החימוש, שפר, ראה בכך מטרה חשובה, כדי למנוע ירידה בייצור הגרמני. עם התעצמות המערכה האווירית נגד גרמניה, הפכו מאות אלפי פועלים גרמנים לחסרי בית, והנציבות של ליי לא הייתה יכולה להתמודד עם המשבר שנוצר.
ליי היה מודע באופן כללי להשמדת היהודים באירופה. הוא עודד את ההשמדה באמצעות הפרסומים האנטישמיים הארסיים שהיה אחראי להם, ובאמצעות נאומיו. בפברואר 1941 היה נוכח בפגישה עם היטלר, יחד עם שפר, בורמן ופילדמרשל וילהלם קייטל, בה הציג היטלר את השקפותיו על "השאלה היהודית" בפירוט, והבהיר שמטרתו היא "היעלמות" היהודים בדרך זו או אחרת.
ביוגרפיה > תפקידו במלחמה > סיום המלחמה

למרות התמוטטות הרייך השלישי בתחילת 1945, נותר ליי נאמן בקנאות להיטלר. הוא נפגש עמו בפעם האחרונה ב-20 באפריל 1945, יום הולדתו של היטלר, בפיהררבונקר במרכז ברלין. למחרת עזב ליי, בדרכו לדרום בוואריה. ליי קיווה שהיטלר יעזוב את ברלין ויתבצר ב"מעוז הלאומי" בהרי האלפים. ואולם, היטלר סירב לעזוב את ברלין, והרעיון נזנח. ליי נותר ללא תפקיד. ב-16 במאי נלכד על ידי צנחנים אמריקניים מן הדיוויזיה המוטסת ה-101. הוא הציג את עצמו כד"ר ארנסט דיסטלמייר, אך זהותו האמיתית נחשפה על ידי אחד מיריביו המרים בצמרת הנאצית, פרנץ קסוור שוורץ.
ליי היה אחד מנאשמי משפטי נירנברג. הוא הואשם בכמה אישומים: הראשון (קשירת קשר לעשיית מלחמה תוקפנית תוך הפרת הסכמים בינלאומיים), השלישי (ביצוע פשעי מלחמה ובעיקר היחס לשבויי מלחמה) והרביעי (פשעים כנגד האנושות, רצח, השמדה, גירוש ושעבוד); ליי כעס על העמדתו לדין כפושע מלחמה. ב-24 באוקטובר, שלושה ימים לאחר השמעת האישומים, התאבד ליי בתאו בתלייה.
אוניית התענוגות "רוברט ליי", שהופעלה על ידי "כוח באמצעות שמחה"
רוברט ליי בעת מעצרו
רב-חובל

מרגרט בראון מעניקה אות הוקרה לרב-החובל ארתור הנרי רוסטרון (אנ') שספינתו ה"קרפטיה" אספה את ניצולי ה"טיטניק"
רַב-חוֹבֵל, הנקרא גם קַבַּרְנִיט (גם קְבַרְנִיט; באנגלית: Captain, קפטן - או Master) הוא תוארו של מי שמפקד על כלי שיט אזרחי ואף דרגה בצי הסוחר. רב-החובל הוא הסמכות העליונה והבלעדית בנוגע להפעלת כלי השיט בים.
רב-החובל אחראי באופן ישיר על הנעשה בכלי השיט, הוא משמש כנציג הבעלים ומחובתו לבדוק את ידע הקצינים ואת תפקודם.
כיום מבצע רב-החובל תפקידים נוספים בהם ניהול תקציב הספינה, דבר שהיה באחריות הכלכל הראשי או קצין הקשר בעבר.
רק קצינים ממסלול הסיפון יכולים להגיע לתפקיד זה.
מקור השם

מקור השם "רב-חובל" בספר יונה, פרק א', פסוק ו'. השם הוא צירוף של המילים "רב", שמשמעה שר או קצין, ו"חובל", שמשמעה מלח או ספן.
מקור השם "קברניט" הוא בלשון חז"ל, והוא נגזר מהמילה היוונית "κυβερνήτης" (מהפועל κυβερνάω, שמשמעו "לנהוג" או "לנווט"), שמשמעה "הגאי".
ימאי מקצועי (master mariner)

רבי חובלים מקצועיים הם מי שמחזיקים ברישיון "ימאי מקצועי" (באנגלית: master mariner), שהוא רישיון המקנה לבעליו את הזכות לפקד על כלי שיט ללא הגבלה על גודלו, כוח מנועו, או מיקומו הגאוגרפי. לצורך קבלת רישיון זה נדרשת רמת ההכשרה והמיומנות הגבוהים ביותר בין ימאים. המונח האנגלי master mariner נמצא בשימוש באנגליה לפחות מן המאה ה-13 ואומץ בצפון אמריקה החל ממחצית המאה ה-19.
רישיון "ימאי מקצועי" נקרא לעיתים באנגלית אף בשם master mariner ocean going, דהיינו "ימאי מקצועי חוצה ימים", או master unlimited "ימאי מקצועי ללא הגבלה".
סמכות ואחריות

לרב-חובל הספינה סמכויות חוקיות רחבות ביותר והוא נושא באחריות העליונה לספינה שתחת פיקודו. בין השאר, לרב-החובל סמכות להורות לירות כדי להרוג בנסיבות של פירטיות או מרד.
תקנה 2 בחוקי הדרך בים מגדירות את אחריותו של רב-החובל
אחריות


(א) שום דבר האמור בתקנות אלו לא יפטור כל כלי שיט, או בעליו, קברניטו או צוותו, מהאחריות לתוצאותיה של כל רשלנות במילוין של תקנות אלו, או של רשלנות בנקיטת אמצעי זהירות ימיים מקובלים או בנקיטת אמצעי זהירות שנסיבותיו המיוחדות של המקרה יהיו דורשות את נקיטתם.


(ב) בפירושן ובמילוין של תקנות אלה תינתן תשומת לב ראויה לכל סכנות שיט וסכנות התנגשות, וכן לכל נסיבות מיוחדות, לרבות מגבלותיהם של כלי שיט המעורבים, העשויות לחייב סטייה מן התקנות הללו כדי למנוע סכנה מיידית.
מתוך החוק ניתן לדעת כי במקרה של תאונה, גם רב-החובל וגם הבעלים אחראים לכך (בין אם רב-החובל ער או ישן באותה עת, והבעלים כלל לא היו על כלי השיט), ולא ניתן להסיט מהם את האחריות בכל מקרה. בעת שאונייה מפליגה בים רב-החובל נהנה משליטה בלעדית ומוחלטת בכלי השיט. כלל זה בתוקף אף אם על האונייה נוכחים אנשים בדרגה גבוהה ממנו בחברת הספנות.
במקרה שיש לנטוש אונייה בנסיבות חירום, קיים כלל בלתי כתוב ולפיו רב-החובל יהיה האחרון לנטוש. מוסכמה זו הובילה למקרים רבים שבהם רב-החובל טבע עם אונייתו, אף על פי שחלק מצוותו ניצל. מקרים שחלקם זכו להיות מונצחים בסיפורת ובקולנוע, דוגמת הסרט טיטניק.
רב-החובל הוא המחליט על נתיב השיט של האונייה, על המצרכים שירכשו בנמל לכלכלת הצוות, על העסקה ופיטורים של אנשי צוות ואפילו על תפריט הארוחות לכל הצוות. לרב-החובל אף אחריות מוסרית לבריאות, לבטיחות ולרווחת אנשי צוותו. בתחילת המאה ה-21 נותרו מקצועות מעטים בלבד שבעליהם אוחזים בידיהם סמכויות ואחריות כה רבה.
נהוג כי רב-החובל אינו מבצע משמרות בגשר באופן סדיר. מאידך, הוא מבקר את פעילות הגשר במשך היום ונמצא בו בעת אירועים חריגים ובכל כניסה ויציאה מהנמל.
נתבים בנמלים הם בדרך כלל רבי חובלים בדימוס.
מדים

המדים המסורתיים לרב-חובל כוללים ארבעה פסים מוזהבים (המכונים לעיתים "טבעות"; באנגלית: Rings) בקצה השרוול או בדרגות כתפיים. במקומות רבים אימצו את המסורת הימית הבריטית ולפיה על הטבעת הפנימית יש לולאה, המכונה "לולאת פיקוד" או "סלסול פיקוד" (אנ'), באנגלית: Executive curl או Elliot's Eye.
קיימות עדיין אוניות רבות בהן רבי החובלים לובשים מדים, אולם באופן כללי התופעה נפוצה רק על אוניות גדולות יותר המנוהלות באופן מסורתי. יש אוניות בהן קיימת דרישה ללבישת מדים בחדר הצוות בשעות מסוימות וכן בעת הארוחות. הופעה זו במדים מדגישה את סדר הדרגות בצוות ואת דרישת הציות לבעלי דרגה גבוהה. מדים בעת הפלגה הם בדרך כלל מכנסיים שחורים, נעליים שחורות, חולצה לבנה ודרגות כתפיים. רבי חובלים לובשים מדים יצוגיים, הכוללים חליפה מלאה וכובע, לעיתים נדירות בלבד, בדרך כלל בטקסים רשמיים.
באוניות נוסעים השימוש במדים נפוץ יותר ומקל על הנוסעים לזהות את אנשי הצוות ודירוגם בסדר החשיבות.